**Ministru kabineta rīkojuma projekta**

**„****Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Ministru kabineta (turpmāk – MK) rīkojuma projekts paredz apstiprināt Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos, ņemot vērā:  1) Deklarācijas par Laimdotas Straujumas vadītā MK iecerēto darbību 17.punktu „Atbalstīsim preču un pakalpojumu eksportu un jaunu tirgu apgūšanu, stiprinot vēstniecību un Latvijas Investīciju un attīstības aģentūras kapacitāti un sadarbojoties ar uzņēmēju organizācijām un ekonomisko interešu pārstāvniecībām, kā arī nodrošināsim ilgtermiņa eksporta kredītu garantijas”;  2) Deklarācijas par Laimdotas Straujumas vadītā MK iecerēto darbību 172.punktu „Sekmēsim valsts konkurētspēju un ilgtspējīgu attīstību, īstenosim efektīvu un vienotu ārējo ekonomisko politiku. Aizstāvēsim ārējās ekonomiskās intereses tradicionālajās partnervalstīs un aktīvi atbalstīsim Latvijas uzņēmumus identificētajos jaunajos eksporta tirgos, veidojot ciešākas attiecības ar jaunajiem ekonomiskās izaugsmes līderiem”;  3) Latvijas Republikas valdības un Gruzijas valdības ekonomiskās, rūpnieciskās, zinātniskās un tehniskās sadarbības līguma 5.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2005.gada 5.oktobrī Tbilisi (Gruzija) tika parakstīts Latvijas Republikas valdības un Gruzijas valdības ekonomiskās, rūpnieciskās, zinātniskās un tehniskās sadarbības līgums (turpmāk – Līgums), spēkā no 2005.gada 24.novembra. Sekmīgas Līguma īstenošanas nodrošināšanai tā ietvaros tika izveidota Latvijas Republikas un Gruzijas Starpvaldību komisija ekonomiskās, rūpnieciskās, zinātniskās un tehniskās sadarbības jautājumos (turpmāk – SVK). Līgums paredz sadarbību rūpniecībā, transportā, tranzītā un komunikācijās, informācijas tehnoloģijās, lauksaimniecībā, banku, apdrošināšanas, finanšu pakalpojumos, investīciju politikā, pētniecībā, tehnoloģijās un inovācijās, tūrismā, sportā, arodapmācībā un profesionālajā apmācībā, pārtikas drošībā, mežrūpniecībā, reģionālajā attīstībā u.c. jomās, tādējādi veicinot ekonomiskās sadarbības attīstību. Līdz šim ir notikusi viena Latvijas – Gruzijas SVK sēde - Rīgā 2009.gada 16.septembrī.  SVK 2.sēde ir plānota 2015.gada 7.-8.decembrī Tbilisi (Gruzija), kuru no Latvijas puses vadīs Latvijas – Gruzijas SVK Latvijas puses līdzpriekšsēdētāja, ekonomikas ministre D.Reizniece-Ozola, līdzpriekšsēdētājas vietnieks – EM valsts sekretārs R.Beinarovičs.  Šobrīd spēkā ir SVK Latvijas Republikas pārstāvju grupas sastāvs, kas ir izveidots un apstiprināts ar MK 2009.gada 1.septembra rīkojumu Nr. 604 „Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos”. Ņemot vērā, ka vairāku ministriju personālsastāvā vai personāla amatos ir notikušas izmaiņas, kā arī lai nodrošinātu sekmīgu SVK norisi, Ekonomikas ministrija ir izstrādājusi jaunu MK rīkojuma projektu „Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos”, ar kuru tiks atjaunots Latvijas pārstāvju grupas sastāvs SVK ietvaros. |
| 3. | Projekta izstrādē iesaistītās institūcijas | Nav. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas, kurām ir risināmi jautājumi Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms. |
| 3. | Administratīvo izmaksu monetārs novērtējums | Nav attiecināms. |
| 4. | Cita informācija | MK rīkojuma projekta joma skar tikai valsts pārvaldes iestādes, līdz ar to sabiedrības pārstāvji netika iesaistīti tā izstrādē.  MK rīkojuma projekta „Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos” 2.punkts paredz, ka pārstāvju grupas vadītājam (šajā gadījumā ekonomikas ministrei) ir tiesības apstiprināt pārstāvjus darbam apakškomitejās un darba grupās. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Ar Ministru kabineta rīkojuma projekta „ Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos” apstiprināšanu spēku zaudēs Ministru kabineta 2009.gada 1.septembra rīkojums Nr. 604 „Par Latvijas Republikas pārstāvju grupu Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos” (Latvijas Vēstnesis, 2009, 142.nr.). |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |  |  |
| --- | --- | --- |
| V. Tiesību akta projekta atbilstība Latvijas Republikas starptautiskajām saistībām | | |
| 1. | Saistības pret Eiropas Savienību | Nav. |
| 2. | Citas starptautiskās saistības | Latvijas Republikas pārstāvju grupa Latvijas Republikas un Gruzijas Starpvaldību komisijā ekonomiskās, rūpnieciskās, zinātniskās un tehniskās sadarbības jautājumos ir izveidota saskaņā ar 2005.gada 5.oktobrī Tbilisi (Gruzija) parakstītā Latvijas Republikas valdības un ekonomiskās, rūpnieciskās, zinātniskās un tehniskās sadarbības līguma 5.pantu. |
| 3. | Cita informācija | Nav. |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Ekonomikas ministrija. |
| 2. | Projekta izpildes ietekme uz pārvaldes funkcijām, un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav. Jaunu institūciju izveide nav nepieciešama. |
| 3. | Cita informācija | Nav. |

*Anotācijas III sadaļa, 1. un 2. tabula un VI sadaļa* – *projekts šīs jomas neskar.*

Ekonomikas ministres

pienākumu izpildītājs,

labklājības ministrs U.Augulis

Vīza: Valsts sekretārs R.Beinarovičs

17.11.2015 13:07

761

D.Šikova

67013202, Dace.Sikova@em.gov.lv